সূত্রমতে, টিসিবির পরিকল্পনা অনুয়ায়ী খোলাবাজারে বিক্রির জন্য এ বছর ১ হাজার মে.টন বা ১০ লাখ ৮৬ হাজার ৯৫৭ লিটার তেল, ১ হাজার ৫শ’ মে.টন মশুর ডাল, ২ হাজার মে.টন চিনি, ১ হাজার ৯৫৫ মে.টন ছোলা এবং ১শ’ মে.টন খেজুর কেনা হবে। এরমধ্যে দেশের অভ্যন্তরীণ বাজার থেকে ২ হাজার টন চিনি ও দেড় হাজার টন তেল দরপত্রের মাধ্যমে সংগ্রহ করা হয়েছে। আর আন্তর্জাতিক বাজার অর্থাৎ অস্ট্রেলিয়া থেকে কেনা হয়েছে ২ হাজার টন ছোলা ও দেড় হাজার টন মসুর ডাল। এছাড়া অভ্যন্তরীণ বাজার থেকে ১শ’ টন খেজুর কেনার প্রক্রিয়া চলমান রয়েছে।